CELEX: 62010CJ0574
Liikmesriigi kohustuste rikkumine
Direktiiv 2004/18/EÜ
Teenuste riigihanked
Arhitekti‑ ja inseneriteenused
Avaliku hoone renoveerimisprojekti puudutavad uurimis‑, projekteerimis‑ ja järelevalveteenused
Projekti mitmes etapis realiseerimine eelarvelistel põhjustel
Lepingu maksumus

Liikmesriigi kohustuste rikkumine – Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde
riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (EÜT L 134,
lk 114; ELT eriväljaanne 06/07, lk 132) artiklite 2, 9 ja 20 rikkumine koostoimes artiklitega 23–55 – Gemeinde Niedernhausen’i
poolt hankelepingu sõlmimine ühe inseneribürooga ühe ehitusprojektiga seotud paljude arhitektiteenuste osutamiseks, ilma et
selleks oleks korraldatud liidu tasandil hankemenetlust – Tellitava teenuse osadeks jagamine – Riigihanke maksumuse määramine.
Resolutsioon
1.
Kuna Gemeinde Niedernhausen sõlmis selle omavalitsuse territooriumil asuva avaliku hoone „Autalhalle” renoveerimiseks arhitektiteenuste
hankelepingu, mille maksumus ületas Euroopa parlamendi ja nõukogu 31. märtsi 2004. aasta direktiivi 2004/18/EÜ ehitustööde
riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artikli 7
punktis b kindlaksmääratud piirmäära, ilma et selleks oleks korraldatud Euroopa Liidu tasemel hankemenetlust, siis on Saksamaa
Liitvabariik rikkunud oma kohustusi, mis tulenevad selle direktiivi artiklitest 2, 9 ja 20 koostoimes artiklitega 23–53.
2.
Mõista kohtukulud välja Saksamaa Liitvabariigilt.